ญี่ปุ่นเผยตำแหน่งงานว่างในเดือนธ.ค.พุ่งแตะระดับสูงสุดในรอบ 24 ปี
ญี่ปุ่นเผยตำแหน่งงานว่างในเดือนธ.ค.พุ่งแตะระดับสูงสุดในรอบ 24 ปี
29 ม.ค. 2559

รัฐบาลญี่ปุ่น เปิดเผยว่า ตำแหน่งงานว่างในญี่ปุ่นพุ่งแตะระดับสูงสุดในรอบ 24 ปีในเดือนธ.ค.เนื่องจากบริษัทต่างๆเปิดรับสมัครพนักงานเพิ่มขึ้น ท่ามกลางตลาดแรงงานที่ตึงตัวมากขึ้น โดยอัตราว่างงานของญี่ปุ่นทรงตัวอยู่ที่ 3.3% ในเดือนธ.ค.หลังจากที่เพิ่มขึ้น 0.2% ในเดือนก่อน
สัดส่วนตำแหน่งงานว่างเพิ่มขึ้นแตะ 1.27 ซึ่งเป็นระดับสูงสุดนับตั้งแต่เดือนธ.ค.2534 ซึ่งหมายความว่า มีตำแหน่งงานว่าง 127 ตำแหน่งรองรับจำนวนผู้หางาน 100 คน
นอกจากนี้ รายงานของกระทรวงแรงงานญี่ปุ่นระบุว่า จำนวนคนว่างงานเพิ่มขึ้น 2.3% แตะที่ 2.22 ล้านราย ในขณะที่จำนวนคนทำงานเพิ่มขึ้น 0.7% ที่ระดับ 64.03 ล้านราย ส่วนจำนวนคนที่ลาออกจากงานโดยสมัครใจอยู่ที่ 930,000 ราย สำนักข่าวเกียวโดรายงาน